
Uznesenie Okresný súd Vranov nad Topľou v právnej veci starostlivosti súdu o maloletých, mal. A. B., nar. XX.XX.XXXX a mal. A. C. B., nar. XX.XX.XXXX, obe bytom pri otcovi, zastúpení kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky: C. D., nar. XX.XX.XXXX, bytom E. XXX/X, XXX XX F., G. H., za účasti otca: I. B., nar. XX.XX.XXXX, bytom J. C. XXX, o zmenu úpravy rodičovských práv a povinností k mal. deťom, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Matka sa návrhom doručeným tunajšiemu súdu domáhala zmeny úpravy rodičovských práv a povinností k mal. deťom, A. B., nar. XX.XX.XXXX a mal. A. C. B., nar. XX.XX.XXXX. Mal. deti žiadala zveriť do svojej osobnej starostlivosti. 2. Písomným podaním vzala matka svoj návrh v celom rozsahu späť z dôvodu, že s otcom mal. detí dospeli k dohode ohľadom poskytovania osobnej starostlivosti o mal. deti. Otec sa bude naďalej o mal. deti starať tak ako doposiaľ. Matka uviedla, že rešpektuje prianie mal. detí, ktoré sa vyjadrili, že chcú vyrastať pri otcovi. 3. Kolízny opatrovník a otec mal. detí so späťvzatím návrhu a zastavením konania súhlasili. 4. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Nakoľko matka vzala svoj návrh v celom rozsahu späť a otec a kolízny opatrovník so späťvzatím návrhu súhlasili, pričom súd nezistil žiadne dôvody na pokračovanie v konaní, s poukazom na vyššie uvedené zákonné ustanovenia, konanie zastavil. 6. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu. V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

